ช่อฟ้า เหล่าอารยะ

ช่อฟ้า เหล่าอารยะ (สกุลเดิม: เกตุเรืองโรจน์) หรือชื่อเล่นว่า ปูน เกิดเมื่อ 20 มิถุนายน พ.ศ. 2529 ผู้ประกาศข่าวทางช่อง 7 เอชดี

**ประวัติ**
ช่อฟ้า เหล่าอารยะ (สกุลเดิม : เกตุเรืองโรจน์) เกิดในประเทศไทย เมื่อวันศุกร์ที่ 20 มิถุนายน พ.ศ. 2529 เข้าศึกษาระดับประถมศึกษา โรงเรียนสันติสุขวิทยา ระดับมัธยมศึกษา โรงเรียนสตรีวิทยา 2 จากนั้นจึงเข้าศึกษาระดับอุดมศึกษาถึง 2 แห่งได้เวลาเดียวกัน ได้แก่ คณะอักษรศาสตร์ จุฬาลงกรณ์มหาวิทยาลัย (ได้รับผลการเรียนเกียรตินิยมอันดับ 1) และสาขาวิชาการจัดการ มหาวิทยาลัยสุโขทัยธรรมาธิราช ต่อมาได้เข้าสู่งานสายของผู้ประกาศข่าว จากโครงการสรรหาผู้ประกาศข่าวหน้าใหม่ช่อง 7 สี ซึ่งจัดขึ้นโดยฝ่ายข่าว ช่อง 7 สี และสามารถผ่านคัดเลือก จนได้เป็นผู้ประกาศข่าวทางช่อง 7 สี โดยดำเนินรายการเช้าข่าว 7 สี, รายการเด็ดข่าวเด็ด, รายการอุณหภูมิโลก, เหยี่ยวข่าว 7สี, สนามข่าวออนไลน์, เคาะข่าววันหยุด และรายการข่าวภาคเที่ยง 7 สี ตามลำดับ ปัจจุบัน ช่อฟ้า ได้สำเร็จการศึกษาปริญญาโท คณะนิเทศศาสตร์ สาขาวาทวิทยา ภาควิชาวาทวิทยาและสื่อสารการแสดง จุฬาลงกรณ์มหาวิทยาลัย และเป็นผู้ประกาศข่าวทางช่อง 7 สี ชีวิตครอบครัว สมรสกับนายพชร เหล่าอารยะ (ตุลาคม พ.ศ. 2556) และได้เปลี่ยนนามสกุลจาก เกตุเรืองโรจน์ เป็น เหล่าอารยะ จนถึงปัจจุบัน มีบุตร-ธิดา 2 คน 

**การศึกษา == -  ระดับประถมศึกษา โรงเรียนสันติสุขวิทยา-  ระดับมัธยมศึกษา โรงเรียนสตรีวิทยา 2-  ระดับปริญญาตรี คณะอักษรศาสตร์ จุฬาลงกรณ์มหาวิทยาลัย (เกียรตินิยมอันดับ 1) -  ระดับปริญญาตรี สาขาวิชาการจัดการ มหาวิทยาลัยสุโขทัยธรรมาธิราช-  ระดับปริญญาโท คณะนิเทศศาสตร์ สาขาวาทวิทยา ภาควิชาวาทวิทยาและสื่อสารการแสดง จุฬาลงกรณ์มหาวิทยาลัย

**ผลงาน**

**ในอดีต**
 ผู้ดำเนินรายการเด็ดข่าวเด่น ออกอากาศทุกวันจันทร์-พฤหัสบดี เวลา 15:00-15:30 น. ทางช่อง 7 สี (รายการหยุดออกอากาศเมื่อ พ.ศ. 2558)- ผู้ดำเนินรายการเหยี่ยวข่าว 7 สี ออกอากาศทุกวันจันทร์-ศุกร์ เวลา 20:15-20:20 น. ทางช่อง 7 สี (หยุดดำเนินรายการเมื่อ พ.ศ. 2556)- ผู้ดำเนินรายการสนามข่าว 7 สี ช่วงสนามข่าวออนไลน์ ออกอากาศทุกวันจันทร์-ศุกร์ เวลา 07:00-08:00 น. ทางช่อง 7 สี (ช่วงของรายการหยุดออกอากาศเมื่อ พ.ศ. 2558)- ผู้ดำเนินรายการเช้าข่าว 7 สี ช่วงอุณหภูมิโลก ออกอากาศทุกวันจันทร์-ศุกร์ เวลา 05:00-06:00 น. ทางช่อง 7 สี (หยุดดำเนินรายการเมื่อ พ.ศ. 2556)- ผู้ดำเนินรายการเจาะประเด็นข่าวค่ำ ออกอากาศทุกวันจันทร์-ศุกร์ เวลา 16:00-18:00 น. วันเสาร์-อาทิตย์ เวลา 17:00-18:00 น. (หยุดดำเนินรายการเมื่อ พ.ศ. 2561)- ผู้ดำเนินรายการสนามข่าวเสาร์-อาทิตย์ ทุกวันอาทิตย์ เวลา 04:40-06:50 น. ทางช่อง 7 เอชดี (หยุดดำเนินรายการเมื่อ พ.ศ. 2563)- ผู้ดำเนินรายการห้องข่าวภาคเที่ยง ทุกวันจันทร์-ศุกร์ เวลา 11:20-12:30 น. ทางช่อง 7 เอชดี (หยุดดำเนินรายการเมื่อ พ.ศ. 2563)- ผู้ดำเนินรายการ สนามข่าว 7 สี ช่วง สนามข่าวเศรษฐกิจ ทุกวันจันทร์ - วันพฤหัสบดี เวลา 08:50-09:00 น. ทางช่อง 7 เอชดี (หยุดดำเนินรายการเมื่อ พ.ศ. 2565)- ผู้ดำเนินรายการ สนามข่าว 7 สี ข่าวหลัก ทุกวันศุกร์ เวลา 07:30-09:05 น. ทางช่อง 7 เอชดี (หยุดดำเนินรายการเมื่อ พ.ศ. 2565)

**ปัจจุบัน**
  ข่าวภาคค่ำ คู่กับกฤษดา นวลมี ทุกวันจันทร์ เวลา 20:00-20:30 น. ทางช่อง 7 เอชดี-  ข่าวในพระราชสำนัก คู่กับกฤษดา นวลมี ทุกวันจันทร์ เวลา 20:10-20:20 น. ทางช่อง 7 เอชดี

**รางวัล**
  รางวัลพระราชทาน รางวัลเทพทอง ครั้งที่ 15 สาขา นักวิทยุโทรทัศน์ดีเด่น (วันที่ 11 มี.ค. พ.ศ. 2557) 

**อ้างอิง**

**แหล่งข้อมูลอื่น**
  บทความเรื่อง "ผู้ประกาศข่าว"กับความภูมิใจของ"7สี" จาก daradaily date=2012-07-22 - gang3chou- choufah_ch7
หมวดหมู่:ผู้ประกาศข่าวช่อง 7
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช